Održana prva radionica u sklopu projekta “Odmori se, imaš podršku”

U četvrtak, 21. kolovoza 2025. godine, održana je prva od ukupno četiri planirane radionice u sklopu projekta “Odmori se, imaš podršku”, koji zajednički provode Udruga Jaglac, Udruga Veličanka i Centra Niteo.

Radionice su organizirane u prostoru svake od uključenih udruga, a bile su usmjerene na roditelje njegovatelje/njegovatelje te za djecu s teškoćama u razvoju (TUR) i osobe s invaliditetom (OSI) koje sudjeluju u projektu.

Edukacije su vodile dvije edukacijske rehabilitatorice iz Centra Niteo, koje su kroz stručno osmišljene sadržaje pružile podršku korisnicima i njihovim obiteljima. Sudionici su imali priliku sudjelovati u interaktivnim aktivnostima, razmijeniti iskustva i dobiti korisne informacije u opuštenoj i podržavajućoj atmosferi.

Projekt se nastavlja s još tri radionice koje će dodatno osnažiti sudionike i unaprijediti njihovu svakodnevicu.

Projekt je sufinanciran sredstvima Europske unije iz Europskog socijalnog fonda plus (ESF+).